Bertha Zück kom til Sverige fra Bayern i Tyskland med Josefina av Leuchtenberg i 1823. Opprinnelig var hun ansatt som kammerjomfru, men fikk snart ansvaret for Josefinas økonomi, en uvanlig post for en kvinne på 1800-tallet. Zück var, sammen med Josefinas katolske skriftefar Lorentz Studach, Josefinas nærmeste fortrolige, venn og favoritt. Disse tre stod hverandre så nær at de ved hoffet var kjent under navnet «trioen». Hun var den eneste som deltok i gudstjenestene i Josefinas private katolske kapell på slottet foruten Josefina selv.